Diari Oficial de la Generalitat Valenciana


Sumari del DOGV 3241, del 13-05-1998 (1998/3307)

Informació pública de la subhasta per a l'arrendament urbà del bé propi denominat Casa Pedrer-Discoteca OK.
-----------------------------------------------------------------------------------------------------------

### Dades del document

Número de DOGV
:   3241

Data del DOGV
:   13-05-1998

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   1998/3307


Organisme emissor
:   Ajuntament de Puig

Tipus de document
:   Anunci

Informació pública de la subhasta per a l'arrendament urbà del bé propi denominat Casa Pedrer-Discoteca OK. [1998/M3307]
  
Aprovat el plec de condicions jurídiques i economicoadministratives que, junt amb les facultatives, hauran de regir el procediment obert, mitjançant subhasta, per a l'arrendament urbà del bé propi denominat Casa Pedrer- Discoteca OK, en acatament del que preceptua l'article 122 del Reial Decret Legislatiu 781/1986, de 18 d'abril, s'exposa al públic per al seu examen i, si escau, presentació de reclamacions, per aquelles persones que estiguen legitimades per a això, en la Secretaria General de l'Ajuntament, durant les hores d'oficina, durant els vuit dies següents al de la inserció d'aquest anunci en el Butlletí Oficial de la Província.
  
Les reclamacions es dirigiran al Ple de l'Ajuntament.
  
Simultàniament i condicionat a la no-presentació de reclamacions en contra de l'esmentat plec, es convoca procediment obert, per subhasta, per a l'esmentat arrendament urbà:
  
Objecte: contracte d'arrendament urbà del bé propi denominat Casa Pedrer-Discoteca OK.
  
Tipus de licitació: quatre-centes cinquanta-una mil dues-centes pessetes (451.200 PTA) mensuals, a l'alça, IVA no inclòs.
  
Fiança provisional: un milió vuit-centes quatre mil vuit-centes pessetes (1.804.800 PTA), que podrà constituir-se en qualssevol de les formes disposades en l'article 36 de la Llei de Contractes de les Administracions Públiques.
  
Fiança definitiva: 4% de l'import de l'adjudicació.
  
Presentació de pliques: en el Registre General de l'Ajuntament de Puig, de 09.00 a 14.00 hores, durant els 52 dies naturals a comptar des de la data d'enviament de l'anunci al Diari Oficial de la Generalitat Valenciana i al Butlletí Oficial de la Província.
  
La publicació haurà d'efectuar-se amb una antelació mínima de 26 dies naturals a l'indicat com l'últim per a la recepció de les proposicions.
  
Obertura de pliques: conclòs el termini de presentació de proposicions, el dia següent hàbil, excepte dissabte, a les 13.00 hores, la mesa de contractació procedirà a l'obertura dels sobres B, que contindran la documentació.
  
En acte públic el quinzé dia hàbil, excepte dissabte, següent a l'obertura de la documentació, a les 13.00 hores, al despatx de la Secretaria, la mesa de contractació donarà compte del resultat de la qualificació de la documentació presentada, indicant els licitadors exclosos i les causes de l'exclusió.
  
A continuació es procedirà a l'obertura dels sobres A, es llegiran les proposicions econòmiques formulades en aquests, i es farà l'adjudicació provisional a la proposta que resulte més avantatjosa, és a dir, a la de preu més alt.
  
Altres condicions: les disposades en el plec de condicions aprovat pel Ple de la corporació, en sessió del dia 12 de març d'enguany, que està a disposició de les persones interessades. Es farà expressa menció de la condició XVII, relativa a un dret de tempteig.
  
Model de proposició:
  
(Nom) ... major d'edat, veí de ..., amb domicili a ..., titular del document nacional d'identitat número ... expedit amb data ..., en nom propi (o en representació de ...), assabentat de l'anunci de subhasta, convocada per procediment obert, per a adjudicar el contracte d'arrendament urbà de la Casa Pedrer-Discoteca OK, em compromet a dur a terme l'explotació del dit immoble amb subjecció al plec de clàusules administratives particulars, oferint el cànon o preu mensual de ... pessetes (en lletra i número), tot això durant el termini de 15 anys.
  
Data i signatura del proponent.